Վերջապես տան շեմին հայտնվեց սպիտակ հագուստով մի կին։ Դա բարձրահասակ եվրոպացի կին էր, լայն կոնքով և մեծ կրծքով։ Նա դարպասին մոտեցավ զինվորականի քայլվածքով։ Մոտ քառասուն տարեկան էր, կոպիտ և տգեղ դեմքով, մազերը շեկ էին, իսկ մանր երկնագույն աչքերր լի էին վճռականությամբ։ Նա ծանր էր շնչում, և դրանից նրա կուրծքը բարձրանում և իջնում էր, հետն էլ վզից կախված ոսկեզօծ խաչը։ Նա խիստ հայացք նետեց այցելուի վրա։